“สุทธิรักษ์ ตรัยชิรอาภรณ์” ซีอีโอ JMT คว้ารางวัล “Young Rising Star CEO”
“สุทธิรักษ์ ตรัยชิรอาภรณ์” ซีอีโอ JMT รับรางวัล “Outstanding Young Rising Star CEO Awards” ในงาน SET Awards 2021 
5 พ.ย. 2564

นายสุทธิรักษ์ ตรัยชิรอาภรณ์ ประธานเจ้าหน้าที่บริหาร บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ได้รับรางวัล Outstanding Young Rising Star CEO Awards ในงาน SET Awards 2021 ซึ่งจัดโดยตลาดหลักทรัพย์แห่งประเทศไทย ร่วมกับวารสารการเงินธนาคาร ในรูปแบบ Virtual Ceremony นับเป็นรางวัลอันทรงเกียรติที่สะท้อนถึงความมุ่งมั่น ความพยายามของผู้บริหาร และเป็นอีกหนึ่งความภาคภูมิใจขององค์กร ตอกย้ำ JMT ให้เป็นบริษัทจดทะเบียนที่มุ่งมั่นดำเนินธุรกิจเพื่อสร้างการเติบโตอย่างยั่งยืน ควบคู่กับการกำกับดูแลกิจการที่ดีและมีความรับผิดชอบต่อผู้ถือหุ้น ครองผู้นำธุรกิจบริหารหนี้ด้อยคุณภาพแบบไม่มีหลักประกันอันดับ 1 ของประเทศไทย และเป็นส่วนสนับสนุนเศรษฐกิจของประเทศอย่างยั่งยืน